《挽冬官周务斋先生三首 其三》
明代·林士元

同友天下士，断金二人心。君心如日月，流光照我襟。

共期百年如，事业耀亢参。何遽骑箕去，黯淡白云深。

我如孤飞鸟，求友慕遣音。小豚依玉树，蒹葭托寸忱。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。